ເມືອງຮ້ຽມ; ປາຖະກະຖາ ວັນສ້າງຕັ້ງສະຫະພັນນັກຮົບເກົ່າ ຄົບຮອບ 19 ປີ ແລະ ວັນຊາດ ສສ ຫວຽດນາມ ຄົບຮອບ 76 ປີ.
ຕອນເຊົ້າໃນ ເວລາ 8 ໂມງ 00 ນາທີ ຂອງວັນທີ 10 ກັນຍາ 2021 ຜ່ານມານີ້ຄະນະໂຄສະນາອົມເມືອງຮ້ຽມໄດ້ສົມທົບກັບພາກສ່ວນທີ່ກ່ຽວ ແລະ ການນໍາເມືອງ ຈັດພິທີປາຖະກະຖາ ວັນສ້າງຕັ້ງສະຫະພັນນັກຮົບເກົ່າ ຄົບຮອບ 19 ປີ ແລະ ວັນຊາດ ສສ ຫວຽດນາມ ຄົບຮອບ 76 ປີ. ຂື້ນຢູ່ທີ່ສະໂມສອນຂອງເມືອງຮ້ຽມ ເປັນກຽດເຂົ້າຮ່ວມພິທີ ໂດຍ ສະຫາຍ ໄຫວທອງບຸນມະນີວັນ ຮອງເລຂາພັກເມືອງ ຜູ້ປະຈໍາການ ມີບັນດາສະຫາຍ, ຮອເລຂາ, ຮອງເຈົ້າເມືອງ,ຄະນະປະຈໍາພັກເມືອງ, ບັນດາທ່ານຫົວໜ້າ, ຮອງຫົວໜ້າຫ້ອງການ, ຄະນະກອງບັນຊາການ ປກສ - ປກຊ, ຄະນະກອງພັນ 585, ລັດວິສາຫະກິດ, ໜ່ວຍບໍລິການ, ສູນບໍລິການ, ພະນັກງານ - ລັດຖະກອນ, ທະຫານ - ຕໍາຫຼວດ, ຄະນະປະທານໜ່ວຍນັກຮົບເກົ່າທົ່ວເມືອງ ແລະ ສະມາຊິກນັກຮົບເກົ່າໃນ 03 ໜ່ວຍເທດສະບານເມືອງເຂົ້າຮ່ວມທັງໝົດ 175 ຄົນ, ຍິງ 57 ຄົນ.
ພິທີດັ່ງ ສະຫາຍ ໄຫວທອງບຸນມະນີວັນ ຮອງເລຂາພັກເມືອງ ຜູ້ປະຈໍາການ ໄດ້ເລົ່າມູນເຊື້ອ 76 ປີແຫ່ງການແຫ່ງຕໍ່ສູ້ກູ້ຊາດຂອງປະຊາຊົນຫວຽດນາມ; ເປັນວັນທີມີຄວາມໝາຍ ແລະ ສໍາຄັນ, ເປັນວັນແຫ່ງການໄຊຊະນະອັນຍິ່ງໃຫຍ່ທີ່ສຸດຂອງປະຊາຊົນຫວຽດຍາມ ແລະ ເປັນການໄຂສັງກາດໃໝ່ເຂົ້າສູ່ເປັນລັດສັງຄົມນິຍົມ ໂດຍຜ່ານການຕໍ່ສູ້ກັບພວກສັດຜູ້ຮຸກຮານມານານຫຼາຍປີຈົນສາມາດຮັບຮັບໄຊຊະນະ ແລະ ປະກາດເອກະລາດໄດ້ຢ່າງຖາວອນ ນັ້ນກໍ່ຍ້ອນການຊີ້ນໍານໍາພັກຂອງພັກປະຊາຊົນປະຕິວັດຫວຽດນາມ; ອັນສະລາດສ່ອງໃສ່, ມີຄວາມອົນທົນພະຍາຍາມ, ມີພິກໄຫວ, ມີແນວຄິດສິນທໍາປະຕິວັດ, ຕໍ່ສູ້ກັບສັດຕູຜູ້ຮຸກຮານຢ່າງພິລະອາດຫານ, ບໍ່ຍອມຈໍານົນ ເຊິ່ງນໍາພາໂດຍ: ປະທານ ໂຮ່ຈີ່ມິນ. ນອກນີ້ຍັງໄດ້ຟັງການເລົ່າມູນເຊື້ອ ວັນສ້າງຕັ້ງສະຫະພັນນັກຮົບເກົ່າຈາກສະຫາຍ ເຄນທອງ ບຸນທໍາມີ ຄະນະປະຈໍາພັກເມືອງຫົວໜ້າກອງບັນຊາການປ້ອງກັນຄວາມສະຫງົບເມືອງ ເຊິ່ງໄດ້ຢົກໃຫ້ເຫັນເຖິງ 19 ປີແຫ່ງການເຕີບໃຫຍ່ຂະຫຍາຍຕົວຂອງສະຫະພັກນັບຮົບເກົ່າທີ່ໄດ້ມີມູນເຊື້ອໃນການປົກປັກຮັກສາ ແລະ ສ້າງສາພັດທະນາປະເທດຊາດເຮັດໃຫ້ສັງຄົມມີຄວາມສະຫງົບສຸກ, ປະຊາຊົນຢູ່ດີກິນດີ ແລະ ຮັ່ງມີຜ່າສຸກ ນັ້ນກໍ່ຍ້ອນບັນພະບູລຸດຂອງລາວໃນເມື່ອກອນ ນໍາພາການຕໍ່ສູ້ສັດຕູຜູ້ຮຸກຮານຢ່າງພິລະອາດຫານ, ບໍ່ຍອມຈໍານົນ; ຈົນສະມາດໄດ້ຮັບໄຊຊະນະ ແລະ ປະກາດເອກະລາດໄດ້ຢ່າງສົມບູນຈົນມາເຖິງທຸກວັນນີ້.
ການຈັດຕັ້ງພິທີປາຖະກະຖາໃນຄັ້ງນີ້; ກໍເພື່ອເຮັດໃຫ້ ພະນັກງານ - ລັດຖະກອນ, ທະຫານ - ຕໍາຫຼວດ ແລະ ປະຊາຊົົນບັນດາເຜົ່າ ໄດ້ ຮັບຮູ້ເຖິງ ສາຍພົວພັນມິດຕະພາບແບບພິເສດອ້າຍນ້ອງ ລາວ-ຫວຽດນາມ ທີ່ເຄີຍຮ່ວມສຸກທຸກມາດ້ວຍກັນໃນການຕໍ່ສູ້ກັບສັດຕູ ມາແຕ່ຍາວນານ ແລະ ຮໍ່າຮຽນເອົາແບບຢ່າງ ຄຸນງາມ, ຄວາມດີ, ມູນເຊື້ອອັນພິລະອາດຫານ ຂອງບັນພະບູລຸດລາວນໍາໄປໝູນໃຊ້ເຂົ້າໃນຊີວິດຕົວຈິງໃຫ້ເກີດອກອອກຜົນ.
ມີ 83 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌